TMB พุ่งแรง! คาดกำไร Q2/59 โต โบรกฯอัพเป้าเป็น 2.50 บ.
TMB พุ่งแรง! คาดกำไร Q2/59 ยังเติบโต ล่าสุด ณ เวลา 10.27 น. ราคาอยู่ที่ 2.32 บาท บวก 0.10 บาท หรือ 4.50% สูงสุดที่ 2.32 บาท ต่ำสุดที่ 2.28 บาท มูลค่าซื้อขายที่ 896.82 ล้านบาทด้าน บล.กสิกรไทย คงแนะนำถือ ด้วยราคาเป้าหมาย 2.50บาท
7 ก.ค. 2559

ผู้สื่อข่าวรายงานว่า ราคาหุ้นธนาคารทหารไทย จำกัด (มหาชน) หรือ TMB ณ เวลา 10.27น. ราคาอยู่ที่ 2.32 บาท บวก 0.10 บาท หรือ 4.50% สูงสุดที่ 2.32 บาท ต่ำสุดที่ 2.28 บาท มูลค่าซื้อขายที่ 896.82 ล้านบาท ขณะที่ดัชนีตลาดหุ้นไทยโดยรวมบวก 0.67%

บล.กสิกรไทย ระบุในบทวิเคราะห์ (7 ก.ค.) คาดกำไรสุทธิTMB ในไตรมาส 2/59 ที่ 2.2พัน ลบ. ลดลง 3.2%จากไตรมาสก่อนแต่เพิ่มขึ้น 4.6%จากปีก่อนรายได้ที่สูงขึ้นจากปีก่อนช่วยลดผลกระทบจากค่าใช้จ่ายสำรองที่สูงขึ้นจากปีก่อนส่วนช่วงเดียวกันเมื่อไตรมาสก่อนคาดว่ารายได้ค่าธรรมเนียมที่สูงขึ้นจะช่วยลดผลจากค่าใช้จ่ายดำเนินงานที่สูงขึ้นได้ สินเชื่อคาดขยายตัวได้ 1%จากสินเชื่อบ้านเป็นหลัก ค่าใช้จ่ายสำรองจะลดลงจากไตรมาสก่อนจากการที่เอ็นพีแอลคาดว่าจะชะลอตัวลงจากการจัดการหนี้เสียที่มีประสิทธิภาพมากขึ้น รายได้ดอกเบี้ยคาดเพิ่มขึ้น 5% จากปีก่อนและ 2%จากไตรมาสก่อน โดยคาด NIM ที่ทรงตัวจากไตรมาสก่อน จากการที่ธนาคารต้นทุนเงินทุนลงได้ต่อเนื่องช่วยลดผลของการลดอัตราดอกเบี้ยเงินกู้ลงเมื่อเดือนเมษายนที่ผ่านมาได้ คงแนะนำถือ ด้วยราคาเป้าหมาย 2.50บาท